नोएडा। बेंगलुरु में पिछले साल रेडबुल टशन के पहले कबड्डी टूर्नामेंट को मिले जबर्दस्त रेस्पांस के बाद कबड्डी के विकास को जमीनी स्तर पर बढ़ावा देने की कोशिश में दूसरे कबड्डी टूर्नामेंट का विस्तार देश के अन्य भागों में किया गया है। रेडबुल टशन 2018 पश्चिमी, उत्तरी, दक्षिणी और पूर्वी भारत में व्यक्तिगत स्तर पर टूर्नामेंट का आयोजन कर रहा है। हर टूर्नामेंट में एक रीजनल चैंपियन की घोषणा की जाएगी। इन क्षेत्रीय चैंपियंस को अपने-अपने क्षेत्र की नामित प्रो-कबड्डी लीग टीम के साथ प्रशिक्षण का मौका दिया जाएगा। पश्चिमी क्षेत्र के चैंपियन पुनेरी पलटन, उत्तरी क्षेत्र के चैंपियन दबंग दिल्ली, साउथ के चैंपियन बेंगलुरु हिल्स और पूर्वी क्षेत्र के चैंपियन बंगाल वारियर्स के साथ ट्रेनिंग हासिल करेंगे।